סניף תל אביב של שגרירות ארצות הברית

סניף שגרירות ארצות הברית בתל אביב הוא חלק מהנציגות הדיפלומטית של ארצות הברית במדינת ישראל. המתחם נפתח בשנת 1966 כשגרירות ארצות הברית בישראל, ונמצא ברחוב הירקון 71 בתל אביב. ב-14 במאי 2018 הועתק מושב השגרירות לירושלים, אך המתחם בתל אביב ממשיך לאכלס את מרבית הפעילויות והצוות של שגרירות ארצות הברית.<ref name="With Capitals in Jerusalem and Tel Aviv, Israelis Have Their Own Tale of Two Cities">With Capitals in Jerusalem and Tel Aviv, Israelis Have Their Own Tale of Two Cities By JAMES FERON Special to The New York Times. New York Times (1923-Current file). New York, N.Y.:Sep 13, 1966. p. 9 (1 pp.).</ref> הבניין נבנה על ידי אדריכל מקס טינטנר.

בדצמבר 2017 הכיר הנשיא דונלד טראמפ בירושלים כבירת ישראל והורה להעביר את שגרירות ארצות הברית לשם.<ref name="FR58331"></ref> שגרירות ארצות הברית בישראל עברה לשכונת ארנונה של הבירה, שבה שכנה עד 14 במאי 2018 הקונסוליה של ארצות הברית בירושלים. באותו מבנה נחצב חלל לשטח משרדים לשגריר ולצוות קטן. שגריר ארצות הברית בישראל ימשיך לנהל את מרבית עסקי השגרירות בתל אביב, שם הוגדרה השגרירות הישנה כמשרד סניף השגרירות. מהלך זה עלה בקנה אחד עם חגיגות שנת ה-70 למדינת ישראל.<ref name="State Department Feb 2018"></ref><ref name="JPost 23 Feb 2018"></ref>

== היסטוריה ==
ארצות הברית הייתה המדינה הראשונה שהכירה במדינת ישראל לאחר הקמתה ב-14 במאי 1948, מיד לאחר הכרזת העצמאות של ישראל.<ref name="Truman Appoints Mission to Israel">Truman Appoints Mission to Israel By Anthony Leviero Special to The New York Times; New York Times (1857-Current file); Jun 23, 1948; ProQuest Historical Newspapers The New York Times (1851 - 2004) pg. 24.</ref> בהמשך הודיע נשיא ארצות הברית הארי ס. טרומן כי יתקיימו חילופי משלחות, הושגה הסכמה בין ממשלת ארצות הברית לממשלת ישראל הזמנית על הקמת משלחת דיפלומטית של ארצות הברית בישראל ומשלחת של ממשלת ישראל הזמנית בארצות הברית. כן הושגה הסכמה על חילופי נציגים מיוחדים.<ref name="Truman Appoints Mission to Israel">Truman Appoints Mission to Israel By Anthony Leviero Special to The New York Times; New York Times (1857-Current file); Jun 23, 1948; ProQuest Historical Newspapers The New York Times (1851 - 2004) pg. 24.</ref>

ב-22 ביוני התקשר קלארק קליפורד, עוזרו של הנשיא טרומן, לג'יימס מקדונלד ואמר לו כי הנשיא רוצה שמקדונלד יהיה הנציג הראשון של ארצות הברית לישראל.<ref name="Two Neophytes in a Troubled World">Two Neophytes in a Troubled World By Thomas Surgue. New York Times (1857-Current file); Aug 26, 1951; ProQuest Historical Newspapers The New York Times (1851 - 2004) pg. BR1.</ref> במהלך תפקידו כשגריר סייע מקדונלד בחיזוק היחסים בין שתי הממשלות. לדוגמה, בשנת 1950 קיימו ארצות הברית וישראל "הסכם תעופה" שאפשר לטראנס וורלד איירליינס (TWA) לפעול באופן מלא מחוץ לישראל ולאל על לשלוח טיסות סדירות לארצות הברית. השגריר מקדונלד קיווה שחתימת ההסכם הרשמי הראשון בין שתי הממשלות תהיה הראשונה בשורת הסכמים דומים אשר יחברו בהדרגה את שתי המדינות והעמים קרוב יותר לעבודה שיתופית יצירתית.<ref name="Israel and U.S. Sign Aviation Agreement">Israel and U.S. Si, has been so for 3,00gn Aviation Agreement Special to The New York Times. New York Times (1857-Current file); Jun 14, 1950; ProQuest Historical Newspapers The New York Times (1851 - 2004) pg. 62.</ref>

מסוף 1965 ועד תחילת שנות ה-90 פעלה בבניין השגרירות שלוחה של סוכנות ההסברה של ארצות הברית, שהפעילה במקום ספרייה ואולם הרצאות.

במשך שנים רבות הייתה מחלוקת סביב מיקומה התל אביבי של שגרירות ארצות הברית מכיוון שישראל זיהתה את ירושלים כבירתה בעוד שארצות הברית לא הכירה בירושלים כבירת ישראל.<ref>[https://www.nytimes.com/1997/03/02/weekinreview/a-new-struggle-for-jerusalem.html?pagewanted=all&src=pm A New Struggle For Jerusalem (New York Times, March 2, 1997)]</ref> עם זאת בסוף 2017 הכיר נשיא ארצות הברית דונלד טראמפ בירושלים כבירה והודיע על הכוונה להעתיק את שגרירות ארצות הברית, אירוע שהתרחש בפועל ב-14 במאי 2018.<ref>[https://www.nytimes.com/2017/12/05/world/middleeast/american-embassy-israel-trump-move.html?hp&action=click&pgtype=Homepage&clickSource=story-heading&module=first-column-region&region=top-news&WT.nav=top-news&_r=0 U.S. to Recognize Jerusalem as Israel’s Capital, Trump Says, Alarming Middle East Leaders (New York Times, December 6, 2017)]</ref>

וולוורת ברבור שימש כשגריר ארצות הברית בישראל בשנים 1961–1973 ובמהלך שירותו התמקמה השגרירות במיקומה ברחוב הירקון 71. הוא נכנס לתפקידו כשכבר הכיר היטב את המזרח התיכון ודרום מזרח אירופה, אך ללא "שום עניין מיוחד בישראל בדרך זו או אחרת".<ref name="Quiet Envoy to Israel">Quiet Envoy to Israel Special to The New York Times New York Times (1923-Current file); Apr 3, 1971; ProQuest Historical Newspapers The New York Times (1851 - 2007) pg. 12.</ref> למרות זאת, ברבור היה שגריר בישראל במשך 12 שנים וכשנשאל מדוע הוא נשאר כל כך הרבה זמן הוא ענה, "אני אוהב את זה". בית הספר האמריקאי הבינלאומי באבן יהודה נקרא על שמו.

לפני שעברה השגרירות לירושלים בשנת 2018, השגרירות בתל אביב הייתה אחת מהשגרירויות האמריקניות הבודדות שלא נמצאו בבירה הלאומית (אחרות כללו את שגרירות ארצות הברית בהאג ושגרירות ארצות הברית באטארד). 

== ארגון ==
סניף שגרירות ארצות הברית בתל אביב מקיים ומקדם יחסים דיפלומטיים בין ארצות הברית לישראל. במשרד הסניף יש צוות גדול של קצינים ומומחים האחראים לכל תחומי היחסים הכלכליים, הפוליטיים, המסחריים, הצבאיים, התקשורתיים, החינוכיים, התרבותיים וההומניטריים. תל אביב מפעילה את אחת ממחלקות הוויזה של מחלקת המדינה, המייצרת את היקף הוויזה הגבוה ביותר של אשרות הגירה במזרח התיכון.<ref name="www.israel.usembassy.gov/visas"></ref> היחידה לשירות אזרחי ארצות הברית היא המשרד השלישי בגודלו במחלקת המדינה בחו"ל, ונפח הדרכונים האמריקניים שהונפקו הופך את תל אביב למנפיקת הדרכונים השנייה בגודלה בעולם.<ref name="www.israel.usembassy.gov/service"></ref> יש גם סוכן קונסולרי אמריקאי בחיפה.
* עיתונות ותרבות במשרד סניף שגרירות ארצות הברית בתל אביב
* המרכז האמריקני בירושלים
* יוזמת השותפות במזרח התיכון
* ועדת פולברייט לישראל
* השירות המסחרי של ארצות הברית בישראל
* הסוכנות האמריקאית לפיתוח בינלאומי בישראל
* אכיפת מכס והגירה בישראל
* לשכת החקירות הפדרלית בישראל
* משרד נספח ההגנה האמריקני בישראל

== חוק שגרירות ירושלים ==

270x270 פיקסלים
חוק השגרירות בירושלים, שעבר בקונגרס בשנת 1995, חייב את ארצות הברית להעביר את שגרירותה בישראל מתל אביב לירושלים עד 31 בדצמבר 1999 וכי ירושלים תוכר כבירת ישראל. השגרירות נותרה בתל אביב מכיוון שהחוק גם איפשר לנשיא "לעכב את יישום החוק ללא הגבלת זמן אם המהלך מציג חששות לביטחון הלאומי." הנשיאים ביל קלינטון, ג'ורג' וו. בוש וברק אובמה הפעילו בקביעות את הסעיף ועיכבו את מעבר השגרירות לירושלים.

ב-6 בדצמבר 2017, הנשיא דונלד טראמפ הכיר בירושלים כבירת ישראל בכפוף להגדרה נוספת לגבי גבולות והורה על העברת השגרירות לירושלים. תהליך המעבר היה אמור לארוך במקור כ-4 שנים.<ref name="FR58331"></ref> ב־23 בפברואר 2018, הוכרז כי שגרירות ארצות הברית בישראל תעבור למתקן האגף הקונסולרי בשכונת ארנונה של הקונסוליה הכללית בארצות הברית ב-14 במאי 2018.

עד תחילת מרץ 2019 קיימה ארצות הברית קונסוליה כללית נפרדת בירושלים לניהול מערכות יחסים עם ירושלים, הגדה המערבית ורצועת עזה. הקונסוליה הכללית קיימת עוד משנת 1844 מהתקופה העות'מאנית.<ref name="www.jerusalem.usconsulate.gov"></ref> ב-18 באוקטובר 2018, מזכיר המדינה של ארצות הברית, מייק פומפאו, הודיע על מיזוג שגרירות ארצות הברית והקונסוליה הכללית בירושלים לכדי משימה דיפלומטית אחת.<ref name="State Department Oct 2018"></ref> ב-4 במרץ 2019 הפסיקה הקונסוליה הכללית של ארצות הברית לפעול כנציגות עצמאית ושולבה רשמית בשגרירות ארצות הברית. במתחם רחוב אגרון פועלת יחידה מיוחדת לענייני פלסטינים, שממלאת רבות מתפקידיה הקודמים אך מדווחת ישירות לשגרירות.<ref name="US Embassy Merger"></ref><ref name="TOI 4 Mar"></ref><ref name="CNN 4 Mar 2019"></ref><ref name="JPost 4 Mar 2019"></ref>

== ראו גם ==

* יחסי ארצות הברית–ישראל
* שגריר ארצות הברית בישראל

== קישורים חיצוניים ==
* 
* [https://2009-2017.state.gov/p/nea/ci/is/index.htm מחלקת המדינה: ישראל]
* [https://web.archive.org/web/20110720090708/http://israel.usembassy.gov/ שגרירות ארצות הברית הרשמית, אתר תל אביב]
* [http://www.facebook.com/#!/U.S.EmbassyTelAvivIsrael/ שגרירות ארצות הברית הרשמית, עמוד הפייסבוק]
* [http://www.facebook.com/#!/ConsularSectionUSEmbassyTelAviv/ המדור הקונסולרי הרשמי, עמוד הפייסבוק]
* [https://twitter.com/usembassyta/ שגרירות ארצות הברית הרשמית, טוויטר]
* [https://www.youtube.com/user/USEmbassyTelAviv/ שגרירות ארצות הברית הרשמית, ערוץ היוטיוב]

== הערות שוליים ==

קטגוריה:תל אביב-יפו: מבנים
ארצות הברית
תל אביב
קטגוריה:יחסי ארצות הברית – ישראל
קטגוריה:ברוטליזם בישראל
קטגוריה:רחוב הירקון